Nr. C 297/14 De Europæiske Fællesskabers Tidende 28.11.79 
BILAG 
til Det økonomiske og sociale Udvalgs udtalelse 
FORKASTEDE ÆNDRINGSFORSLAG 
Følgende ændringsforslag, som var indgivet i overensstemmelse med forretningsordenens bestem­
melser herom, forkastedes under forhandlingerne: 
1. I 1. afsnit, slutningen er sætningen (»hvorfor det godkender Kommissionens forslag«) erstattes af 
følgende: 
»Forordningsforslaget må dog påny gennemarbejdes med henblik på at undersøge, om det 
virkelig drejer sig om et EF-problem, og hvilke konsekvenser det kan få i forbindelse med den 
forestående udvidelse.« 
2. Afsnit 2 udgår. 
Begrundelse 
1. Ad 1.) Auberginer er ikke omfattet af den fælles markedsordning for frugt og grønsager, og 
ordninger for auberginer bør derfor gennemarbejdes særdeles omhyggeligt. I begrundelsen til forord­
ningsforslaget nævnes bortset fra de interne franske problemer og sendingerne fra Antillerne til 
moderlandet intet om det fælles marked for auberginer. Herved understreges, at det ganske åben­
bart drejer sig om et regionalpolitisk og ikke om et EF-problem. 
2. Ad 2.) Såfremt det skulle være nødvendigt, at Fællesskabet fremmer aubergineproduktionen, 
burde Udvalget ikke — uopfordret — kæde dette sammen med en udligning som følge af forhold, 
der skyldes Antillernes geografiske beliggenhed, som er et generelt problem, og navnlig ikke med 
hjælpeforanstaltninger som følge af den senere tids cykloner. Det er problemer af en helt anden art. 
Generelt burde Udvalget modsætte sig at behandle en sådan sag efter hasteproceduren. Kommis­
sionsforslaget er dateret den 2. juli 1979, Rådet bad ØSU om en udtalelse den 20. august 1979, 
medlemmerne modtog materialet den 17. september 1979, forslaget til udtalelse, udarbejdet af 
hovedordføreren Clavel, ankom den 20. september 1979, og Udvalget skal afgive sin udtalelse 
allerede den 25. september 1979. Af papirerne fremgår det ikke, at sagen haster så meget. 
Resultat af afstemningen: 
19 stemte for, 23 stemte imod, og 11 undlod at stemme. 
Udtalelse om Kommissionens forslag vedrørende »De europæiske Fællesskabers arrange­
ment med generelle toldpræferencer for 1980« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 234 af 17. september 1979. 
A. UDTALELSENS JURIDISKE GRUNDLAG 
Rådet besluttede den 31. juli 1979 i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne. 
28.11.79 De Europæiske Fællesskabers Tidende Nr. C 297/15 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 171. plenarforsamling, afholdt i 
Bruxelles den 26. og 27. september 1979, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
198, 
under henvisning til anmodning fremsat den 31. juli 
1979 af Rådet for De europæiske Fællesskaber om 
udtalelse, 
under henvisning til beslutning truffet af dets præsi­
dium den 26. juni 1979 om at pålægge Afdelingen for 
forbindelser med tredjelande at udarbejde en udta­
lelse om spørgsmålet, 
under henvisning til udtalelse vedtaget af Afdelingen 
for forbindelser med tredjelande på mødet den 11. 
september 1979, 
under henvisning til beretning aflagt af ordføreren, 
Dietmar Cremer, 
under henvisning til forhandlingerne på den 171. 
plenarforsamling den 26. og 27. september 1979, 
mødet den 26. september, og 
i betragtning af dets tidligere udtalelser om emnet, 
navnlig udtalelsen af 26. oktober 1977 (*) og 29. 
november 1978 (2) og 
i betragtning af dets udtalelse om de multilaterale 
handelsaftaler inden for GATT (3) — 
enstemmigt, idet dog 7 undlod at stemme, 
VEDTAGET FØLGENDE UDTALELSE: 
1. I forbindelse med GSP-forslagene for det sidste 
år af det 10-årige tilbud, der blev fremsat over for UNCTAD i 1969, fastholder Det økonomiske og 
sociale Udvalg de bemærkninger, der blev fremsat i 
de tidligere udtalelser om dette spørgsmål bl.a. det 
hensigtsmæssige i at indføre et system, der er mere 
selektivt både med hensyn til produkter og ud fra 
landenes udviklingsniveau (kryds-selektivitet) for at 
begunstige de fattigste lande. 
2. Udvalget ser med tilfredshed, at Kommissionen i 
sine forslag til den generelle toldpræferenceordning 
for 1980 har taget hensyn til to ting: 
a) EF's ansvar over for udviklingslandene; 
b) den økonomiske situation og navnlig beskæfti­
gelsen i EF. 
3. Udvalget kan ikke uden forbehold følge 
Kommissionens forslag om at optage Kina blandt de 
præferenceberettigede lande, da det ikke råder over 
fyldestgørende oplysninger. 
4. Det økonomiske og sociale Udvalg vil i øvrigt 
komme tilbage til princippet i den generelle toldpræfe­
renceordning og de praktiske gennemførelsesbestem­
melser for det andet tiår, samt til spørgsmålet om 
anvendelsen af de sociale minimumsnormer. Indtil da 
gentager Udvalget de overvejelser, det fremførte i sin 
udtalelse om forslagene til generelle toldpræferencer 
for 1979, hvor det påpegede nødvendigheden af, »at 
de sociale minimumsnormer for arbejdstagerne inde­
holdt i ILO-konventionerne overholdes af alle de 
berørte lande, samt at de grundlæggende menneskeret­
tigheder anerkendes«. 
Udfærdiget i Bruxelles, den 26. september 1979. 
Raffaele VANNI 
Formand for 
Det økonomiske og sociale Udvalg 
(') EFTnr. C 18 af 23. 1. 1978. 
(2) EFT nr. C 105 af 26. 4. 1979. 
O EFT nr. C 126 af 28. 5. 1977.